GRB

**REPUBLIKA HRVATSKA**

**VA RAŽDINSKA ŽUPANIJA**

**OPĆINA CESTICA**

**Općinsko vijeće**

**KLASA: 810-01/18-01/5**

**URBROJ: 2186/03-02-18-1**

**Cestica, 18.12.2018.**

Na temelju članka 17. Zakona o sustavu civilne zaštite (»Narodne novine«, broj 82/15), članka 58. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (Narodne novine, broj 49/2017) i članka 30. Statuta Općine Cestica (»Službeni vjesnik Varaždinske županije«, broj 08/13), Općinsko vijeće Općine Cestica na svojoj 11. sjednici održanoj dana 18. prosinca 2018. godine, usvaja

**GODIŠNJI PLAN**

**razvoja sustava civilne zaštite na području Općine Cestica za 2019. godinu s financijskim učincima za trogodišnje razdoblje**

Slijedom Smjernica za organizaciju i razvoj sustava civilne zaštite na području Općine Cestica od 2016. do 2019. godine, donosi se godišnji plan aktivnosti za 2019. godinu:

1. **Općinsko vijeće:**

* usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te
* donosi smjernice za organizaciju i razvoj sustava koje se razmatraju i usvajaju svake četiri godine

1. **Općinski načelnik:**

* priprema i dostavlja Općinskom vijeću Općine Cestica prijedlog odluke o određivanju pravnih osoba od interesa za sustav civilne zaštite na koju je potrebno pribaviti suglasnost Područnog ureda za zaštitu i spašavanje Varaždin i prijedlog odluke o osnivanju postrojbi civilne zaštite
* donosi odluku o osnivanju stožera civilne zaštite i imenuje načelnika, zamjenika načelnika i članove stožera
* donosi Plan vježbi civilne zaštite
* donosi Plan djelovanja civilne zaštite

1. **VATROGASNA ZAJEDNICA OPĆINE CESTICA**

Na području Općine Cestica djeluju šest vatrogasnih društava (DVD Gornje Vratno, DVD Križovljan – Cestica, DVD Virje Križovljansko, DVD Babinec, DVD Lovrečan – Dubrava i DVD Gradišće) koji:

* djeluju sukladno svom programu rada (obučavanje, vježbe, natjecanja, dežurstva, intervencije, održavanje voznog parka i opreme)
* obučavanja i vježbe izvode prema planu nastave, odnosno operativnom programu temeljenom na pravilniku o programu i načinu provedbe teorijske nastave i praktičnih vježbi u vatrogasnim postrojbama
* provode dežurstva tijekom mjeseci povećane opasnosti od požara

1. **PRAVNE OSOBE KOJE PRUŽAJU USLUGE**

* Jedinstveni upravni odjel je dostavio izvadak iz Plana djelovanja civilne zaštite pravnim osobama iz donijete Odluke o određivanju pravnih osoba od interesa za sustav civilne zaštite (Službeni vjesnik Varaždinske županije, broj 28/16)
* Imenovane pravne osobe dužne su izraditi procjenu rizika i operativni plan sukladno metodologiji koju donosi čelnik državne uprave, a Općina će sve imenovane pravne osobe početkom 2019. godine okupiti zajedno sa PUZS gdje će biti riječi na zašto se i na koji način moraju donijeti procjene rizika i operativni plan svake imenovane pravne osobe

1. **PROGRAM ZAŠTITE OD POŽARA I CIVILNE ZAŠTITE ZA 2019. GODINU**

|  |  |
| --- | --- |
|  | **Procjena troškova**  **za 2019. godinu** |
| 1. Tekuće donacije Vatrogasnoj zajednici | 240.000,00 |
| 2. Kapitalne donacije za gradnju i obnovu građevinskih objekata | 300.000,00 |
| 3. Kapitalne donacije za nabavu opreme | 500.000,00 |
| 4. Oprema za civilnu zaštitu | 40.000,00 |

Ukupno planirana sredstva ovog programa iznose 1.080.000,00 kuna.

Tekuće donacije vatrogasnoj zajednici planirane su u iznosu od 240.000,00 kuna (Vatrogasne zajednice Općine Cestica i DVD-a Babinec, DVD-a Gornje Vratno, DVD-a Križovljan – Cestica, DVD-a Lovrečan – Dubrava, DVD-a Gradišće i DVD-a Virje Križovljansko), kapitalne donacije DVD-ima planirane su u iznosu od 800.000,00 kuna, a odnose se na kapitalne donacije za gradnju i obnovu građevinskih objekata i kapitalne donacije za nabavu opreme, vatrogasnog vozila, te oprema za civilnu zaštitu planirana je u iznosu od 40.000,00 kuna.

1. **IZVOD IZ PRORAČUNA O VISINI OSIGURANIH SREDSTAVA ZA ORGANIZACIJU I RAZVOJ SUSTAVA CIVILNE ZAŠTITE U 2019., 2020. i 2021. GODINI**

|  |  |  |  |  |
| --- | --- | --- | --- | --- |
| **Rbr.** | **OPIS POZICIJE** | **PLANIRANO 2019.** | **PLANIRANO 2020.** | **PLANIRANO 2021.** |
| 1. | Tekuće donacije Vatrogasnoj zajednici Općine Cestica | 240.000,00 kn | 240.000,00 kn | 240.000,00 kn |
| 2. | Kapitalne donacije za gradnju i obnovu građevinskih objekata te nabavu opreme | 800.000,00 kn | 400.000,00 kn | 400.000,00 kn |
| 3. | Oprema za civilnu zaštitu | 40.000,00 kn | 40.000,00 kn | 40.000,00 kn |
| 4. | Donacije HGSS | 6.000,00 kn | 6.000,00 kn | 6.000,00 kn |
| 5. | Donacija Crveni križ | 40.000,00 kn | 40.000,00 kn | 40.000,00 kn |
| 6. | UKUPNO | 1.126,000,00kn | 726.000,00 kn | 726.000,00 kn |

Godišnji plan razvoja sustava civilne zaštite na području Općine Cestica za 2019. godinu s financijskim učincima za trogodišnje razdoblje stupa na snagu 1 dana od dana objave u „Službenom vjesniku Varaždinske županije“.

Predsjednik Općinskog vijeća:

Darko Majhen, mag. pol.